44वां पटना ओपन गोल्फ चैंपियनशिप आज से
बांग्लादेश ओपन गोल्फ में पटना के अमन राज का जलवा
पटनागोल्फ क्लब में शुक्रवार से तीन दिवसीय 44वीं पटना ओपन गोल्फ चैम्पियनशिप शुरू होगी। तीन से पांच मार्च तक चलनेवाली इस प्रतियोगिता के पहले दिन 19 से 24 हैंडीकैप और सीनियर महिला वर्ग का इवेंट होगा। प्रतियोगिता की शुरुआत शुक्रवार की सुबह 7 बजे होगा। इस चैंपियनशिप में 16 ट्रॉफियों के लिए देश के कई जगहों से आए दो सौ से अधिक गोल्फर अपना जलवा दिखाएंगे। इसमें बच्चे, सीनियर और महिलाओं के लिए भी इवेंट होंगे। मुख्य प्रतियोगिता शनिवार से होगी। इसमें शून्य से 18 हैंडीकैप के बाद शाम में सभी विजेताओं को कार्यकारी मुख्य न्यायाधीश हेमंत गुप्ता पुरस्कृत करेंगे। समारोह के विशिष्ट अतिथि सांसद शत्रुघ्न सिन्हा होंगे। रविवार को 9 होल स्टेबल फोर्ड में सभी वर्गों की प्रतियोगिता होगी।
गुरुवार को संवाददाता सम्मेलन में पटना गोल्फ क्लब के सचिव माणिक वेदसेन ने बताया कि यह एमेच्योर टूर्नामेंट है। यह प्रोफेशनल चैंपियनशिप नहीं है। बताया कि क्लब की एकेडमी में 100 से अधिक बच्चों को शशि राज एवं रिजवान प्रशिक्षण देते हैं। इसी एकेडमी से निकले अमन राज आज अंतरराष्ट्रीय स्तर पर अपनी पहचान बना चुके हैं। संयुक्त सचिव अरविन्द झा एवं तुहिन शंकर ने बताया कि इस चैम्पियनशिप में दिल्ली, कानपुर, वाराणसी, रांची, जमशेदपुर और जयपुर के गोल्फर भी अपना जौहर दिखाएंगे। इस मौके पर कैप्टन अरविन्द सिंह भी मौजूद थे।
प्रेस कॉन्फ्रेंस को संबोधित करते अरविंद सिंह साथ में हैं तुहिन शंकर, मानिक बेद सेन।
awa_Deva bho_Deva hin_Deva hin_Deva awa_Deva